विद्या ठाकुर ने कहा कि किसी समाज विशेष पर चर्चा के बजाय महाराष्ट्र के विकास के बारे में भी चर्चा होनी चाहिए. इसके पहले पूर्व मंत्री व कांग्रेस विधायक नसीम खान ने कहा कि रवी किरण एक अच्छे पत्रकार के साथ- साथ अच्छे इंसान भी हैं. उन्होंने कहा कि उत्तर भारतीय समाज के लोग यहां की मिट्टी में रच-बस गए हैं. मंत्री रहते मुंबई विश्वविद्यालय में डा. राममनोहर त्रिपाठी हिंदी भवन के लिए भूमिपूजन करने वाले खान ने कहा कि मौजूदा सरकार हिंदी भवन का निर्माण कार्य पूरा कराए. इसके लिए पिछली सरकार के समय ही 3 करोड़ की निधि आवंटित की गई थी, जो खर्च नहीं हो पा रही है.